เลือกรองเท้าอย่างไร ให้ห่างไกลจากโรครองช้ำและเอ็นร้อยหวายเสื่อม ?
ทั้งนี้ ทราบหรือไม่ว่า การสวมใส่รองเท้าแฟชั่น ที่แม้จะสวยจะใช่ แต่หากไม่ถูกสุขลักษณะของเท้าแล้ว ก็อาจเป็นปัจจัยเสี่ยงที่ทำให้สาวๆ ป่วยเป็นโรครองช้ำ และโรคเอ็นร้อยหวายเสื่อมได้ง่ายมากขึ้น ซึ่งทั้ง 2 โรคนี้ มีผลกระทบต่อการใช้ชีวิตอย่างมาก โดยจะทำให้แต่ละก้าวที่เดินนั้นรู้สึกเจ็บปวด จนใช้ชีวิตได้อย่างไม่ราบรื่น และบางรายกว่าจะหายก็อาจใช้เวลานานเป็นปี ขึ้นอยู่กับความรุนแรงของโรคที่เกิดจากการใช้งานเท้าอย่างไม่เหมาะสม ดังนั้น การเลือกรองเท้าที่ถูกสุขลักษณะ และรู้จักวิธีดูแลเท้าของตัวเองให้ดี จึงถือเป็นเรื่องสำคัญที่สาวๆ ทุกคนไม่ควรละเลยมองข้าม
ทำไมรองเท้าแฟชั่น จึงเกี่ยวพันกับโรครองช้ำและเอ็นร้อยหวายเสื่อม ?
โรครองช้ำและโรคเอ็นร้อยหวายเสื่อม เป็นโรคที่พบได้บ่อย เพราะชีวิตคนเราใช้งานเท้าอยู่ตลอดเวลา จนทำให้เกิดความเสื่อมและความไม่ยืดหยุ่นขึ้นได้ อันนำมาซึ่งอาการตึง อักเสบ และเจ็บปวดในที่สุด ทั้งนี้ รองเท้าที่เราใส่เพื่อปกป้องเท้า และเพื่อเสริมบุคลิกภาพนั้น มีส่วนในการบีบรัดเท้าให้ผิดรูป หรือทำให้อยู่ในลักษณะที่ไม่สบายได้ไม่มากก็น้อย จึงเป็นเหตุให้หากเลือกใส่รองเท้าที่ไม่เหมาะสม แล้วใส่เป็นประจำนานๆ ก็จะส่งผลให้มีโอกาสเกิดโรครองช้ำ และโรคเอ็นร้อยหวายเสื่อมได้ง่ายมากขึ้น โดยเฉพาะคุณผู้หญิง ที่นิยมใส่รองเท้าแฟชั่นหลากหลายรูปแบบมากกว่าผู้ชาย ซึ่งเหตุผลที่ทำให้รองเท้าแฟชั่นผู้หญิงกลายเป็นสิ่งอันตรายต่อเท้าและคุณภาพชีวิตนั้น มีดังต่อไปนี้
รองเท้าส้นสูง ที่ใส่แล้วเสริมบุคลิกภาพที่ดี ในความเป็นจริงนั้นมีส่วนในการทำให้กระดูกสันหลังบริเวณระดับเอว “แอ่นมากเกินไป” ซึ่งเมื่อใส่เป็นเวลานาน ก็จะทำให้เกิดอาการปวดหลัง
การใส่ส้นสูง จะส่งผลทำให้เอ็นร้อยหวายไม่ต้องยืดมากตลอดเวลา เพราะส้นเท้ากับเข่าจะใกล้กันมากขึ้น ซึ่งเมื่อถอดส้นสูงออกแล้วลงเดิน ก็จะทำให้เกิดความตึงมากกว่าปกติ และเป็นปัจจัยเสี่ยงให้เกิดโรครองช้ำและเอ็นร้อยหวายเสื่อมได้
เมื่อใส่รองเท้าส้นสูง หรือของรองเท้าแฟชั่นที่มีลักษณะเรียวไปที่ปลายเท้าเป็นเวลานานๆ จะทำให้เท้าเราผิดรูปได้ รองเท้าแฟชั่นผู้หญิงสวยๆ ส่วนใหญ่จะบีบหน้าเท้าเราทั้งหมด ทำให้นิ้วเอียงผิดรูป และเมื่อใส่เป็นประจำ เท้าก็จะค่อยๆ ผิดรูปไปเรื่อยๆ จนเป็นหนึ่งในปัจจัยเสริมที่ทำให้เกิดโรครองช้ำและเอ็นร้อยหวายเสื่อมได้
รองเท้าแฟชั่นผู้หญิงส่วนใหญ่ มีพื้นรองเท้าที่บางเกินไป ไม่เหมาะสม โดยปกติรองเท้าที่ดี พื้นรองเท้าจะประกอบไปด้วย 3 ชั้น คือ ชั้นที่สัมผัสกับฝ่าเท้า ชั้นนอกสุดที่สัมผัสกับพื้น และชั้นกลางซึ่งเป็นตัวช่วยรับแรงและกระจายน้ำหนักเวลา เดิน วิ่ง กระโดด ซึ่งรองเท้าแฟชั่นผู้หญิงโดยมากไม่ถูกสุขลักษณะดังกล่าว จึงทำให้เมื่อก้าว เดิน วิ่ง กระโดด ทำกิจกรรม จะมีแรงสะท้อนกลับขึ้นมาที่เท้ามากเกินไป ทำให้ กระดูก เอ็น ข้อ และกล้ามเนื้อเท้า ทำงานหนัก รับแรงสะท้อนจากพื้นตลอดเวลา และเกิดความเสื่อมเร็วขึ้นมากขึ้นในที่สุด
พื้นรองเท้าด้านใน ในความเป็นจริงควรเลือกให้เหมาะสมกับรูปเท้าของแต่ละคน ซึ่งบางคนเท้ามีลักษณะแบน บางคนมีลักษณะเท้าโก่งสูง หรือบางคนเป็นแบบอุ้งเท้าปกติ แต่รองเท้าแฟชั่นส่วนมากไม่ได้ออกแบบมาให้เลือกเหมาะกับเท้าแต่ละแบบได้ จึงทำให้เมื่อใส่รองเท้าที่พื้นรองเท้าด้านในไม่สอดรับกับรูปเท้า ก็จะเพิ่มปัจจัยเสี่ยงต่อการเกิดโรคเข้าไปอีก
เลือกรองเท้าอย่างไร ให้ห่างไกลจากโรครองช้ำและเอ็นร้อยหวายเสื่อม ?
แนวทางสำหรับการเลือกรองเท้า ให้ปลอดภัยจากโรครองช้ำ และเอ็นร้อยหวายเสื่อมมากที่สุด เบื้องต้นแนะนำว่าควรใส่รองเท้าแฟชั่นให้น้อยที่สุด เพราะเป็นสาเหตุของปัญหาปวดเท้า เท้าผิดรูป สำหรับรองเท้าส้นสูงก็ควรใส่เท่าที่จำเป็น ซึ่งหากหลีกเลี่ยงไม่ได้ ก็ต้องใช้ “การบริหารเท้า” เข้าช่วยแทน เพื่อให้กล้ามเนื้อน่อง ยืดหยุ่น และลดความเสี่ยงในการเกิดโรครองช้ำ และเอ็นร้อยหวายเสื่อมให้น้อยลง อย่างไรก็ตาม สำหรับคำแนะนำในการเลือกรองเท้าให้เหมาะสม เพื่อห่างไกลจากโรครองช้ำและเอ็นร้อยหวายเสื่อมนั้น มีดังต่อไปนี้
ควรเลือกรองเท้าที่ใหญ่กว่าขนาดเท้าอย่างน้อยครึ่งเบอร์ เพราะระหว่างวันเมื่อเท้าใช้งานอย่างต่อเนื่อง ขนาดเท้าของเราจะใหญ่ขึ้นได้กว่าเดิม ทำให้หากเลือกใส่รองเท้าที่พอดีเกินไป ก็จะส่งผลทำให้เกิดอาการคับ รองเท้ากัด ใส่ไม่สบายได้
เวลาลองรองเท้า ควรลองให้นานที่สุดเท่าที่จะทำได้ อย่างน้อย 10-15 นาที และพยายามใส่เดิน วิ่ง กระโดด หรือทำกิจกรรมเสมือนการใช้งานจริงให้ได้มากที่สุด เพื่อเป็นการสะท้อนภาพความเป็นจริงในการใช้งาน ว่ารองเท้านั้นเหมาะกับเรามากน้อยแค่ไหน ทั้งนี้ การลองใส่แต่เพียงรู้สึกว่าพอดี ทำให้หลายครั้งเมื่อซื้อรองเท้ามาแล้วใส่ใช้จริง จะรู้สึกไม่สบาย คับ แน่น รองเท้ากัด ใส่ไม่ได้ จนทำให้เสียรองเท้าไปฟรีๆ ได้ หรือหากฝืนใส่ไป ก็เป็นการทำร้ายเท้า และกลายเป็นปัจจัยเสริมที่เพิ่มโอกาสในการเป็นโรครองช้ำ และเอ็นร้อยหวายเสื่อมได้ในที่สุด
โรครองช้ำ และโรคเอ็นร้อยหวายเสื่อม แม้ไม่ใช่โรคที่เป็นอันตรายร้ายแรง แต่ก็เป็นโรคที่ทำให้เรารู้สึกเจ็บปวด ทุกข์ทรมาน จนทำให้ไม่สามารถใช้ชีวิตได้อย่างเป็นปกติ ทำให้ประสิทธิภาพในการทำงานลดลง ดังนั้น การใส่ใจในการเลือกรองเท้าจึงเป็นสิ่งสำคัญ ซึ่งถึงแม้สำหรับคุณผู้หญิงอาจจะไม่สามารถหลีกเลี่ยงได้ในการใส่รองเท้าส้นสูง หรือรองเท้าแฟชั่นได้มากนัก ก็จำเป็นต้องรู้จักดูแลเท้าตัวเองอย่างใกล้ชิด เพื่อป้องกันไม่ให้เสี่ยงป่วยจนคุณภาพชีวิตต้องถูกทำลายภายหลัง ทั้งนี้ หากพบอาการปวดเท้า เจ็บฝ่าเท้า ปวดข้อเท้า เป็นประจำ ต่อเนื่อง ไม่หาย รู้สึกเจ็บปวดเวลาก้าวเดิน ควรรีบมาปรึกษาแพทย์ทันที เพื่อวินิจฉัยหาสาเหตุ และทำการรักษาเท้าของเราให้หายดี เพื่อจะได้กลับมามีชีวิตที่เคลื่อนไหว เดินเหิน ทำกิจกรรมได้อย่างสะดวกสบาย มีความสุขในทุกๆ ย่างก้าวอีกครั้ง…โดยเร็ว
แนวทางสำหรับการเลือกรองเท้า ให้ปลอดภัยจากโรครองช้ำ และเอ็นร้อยหวายเสื่อมมากที่สุด เบื้องต้นแนะนำว่าควรใส่รองเท้าแฟชั่นให้น้อยที่สุด เพราะเป็นสาเหตุของปัญหาปวดเท้า เท้าผิดรูป สำหรับรองเท้าส้นสูงก็ควรใส่เท่าที่จำเป็น ซึ่งหากหลีกเลี่ยงไม่ได้ ก็ต้องใช้ “การบริหารเท้า” เข้าช่วยแทน เพื่อให้กล้ามเนื้อน่อง ยืดหยุ่น และลดความเสี่ยงในการเกิดโรครองช้ำ และเอ็นร้อยหวายเสื่อมให้น้อยลง อย่างไรก็ตาม สำหรับคำแนะนำในการเลือกรองเท้าให้เหมาะสม เพื่อห่างไกลจากโรครองช้ำและเอ็นร้อยหวายเสื่อมนั้น มีดังต่อไปนี้
ควรเลือกรองเท้าที่ใหญ่กว่าขนาดเท้าอย่างน้อยครึ่งเบอร์ เพราะระหว่างวันเมื่อเท้าใช้งานอย่างต่อเนื่อง ขนาดเท้าของเราจะใหญ่ขึ้นได้กว่าเดิม ทำให้หากเลือกใส่รองเท้าที่พอดีเกินไป ก็จะส่งผลทำให้เกิดอาการคับ รองเท้ากัด ใส่ไม่สบายได้
เวลาลองรองเท้า ควรลองให้นานที่สุดเท่าที่จะทำได้ อย่างน้อย 10-15 นาที และพยายามใส่เดิน วิ่ง กระโดด หรือทำกิจกรรมเสมือนการใช้งานจริงให้ได้มากที่สุด เพื่อเป็นการสะท้อนภาพความเป็นจริงในการใช้งาน ว่ารองเท้านั้นเหมาะกับเรามากน้อยแค่ไหน ทั้งนี้ การลองใส่แต่เพียงรู้สึกว่าพอดี ทำให้หลายครั้งเมื่อซื้อรองเท้ามาแล้วใส่ใช้จริง จะรู้สึกไม่สบาย คับ แน่น รองเท้ากัด ใส่ไม่ได้ จนทำให้เสียรองเท้าไปฟรีๆ ได้ หรือหากฝืนใส่ไป ก็เป็นการทำร้ายเท้า และกลายเป็นปัจจัยเสริมที่เพิ่มโอกาสในการเป็นโรครองช้ำ และเอ็นร้อยหวายเสื่อมได้ในที่สุด
11.ออร์โธปิดิกส์ (ออร์โธปิดิกส์) - Orthopedics